**Δελτίο τύπου**

**Φεστιβάλ Νέων Vol 2. «Οι νεανικές πρωτοβουλίες στο προσκήνιο»**

Tο Φεστιβάλ Νέων του ΚΜΟΠ «Οι νεανικές πρωτοβουλίες στο προσκήνιο» έρχεται για δεύτερη συνεχή χρονιά, με στόχο να δώσει φωνή στο όραμα των νέων για μια καλύτερη και πιο δίκαιη κοινωνία.

Την Πέμπτη 18 Απριλίου, στις 17.00, δίνουμε ραντεβού στο Σεράφειο του Δήμου Αθηναίων (Εχελιδών 19 & Πειραιώς 144), όπου στο πλαίσιο της Ευρωπαϊκής Εβδομάδας Νεολαίας, θα βάλουμε στο επίκεντρο την προώθηση της ενεργούς συμμετοχής των νέων στη δημοκρατική και κοινωνική ζωή.

Δηλώστε συμμετοχή:

<https://docs.google.com/forms/d/e/1FAIpQLSeC6lNE8fndfmX5wfOBkwyK8lssVWG9cRFjWPtXGOrgKRJ-hQ/viewform>

Το Φεστιβάλ θα συντονίσει ο δημοσιογράφος, Μάριος Αραβαντινός.

Η συμμετοχή στο φεστιβάλ είναι δωρεάν. Θα δοθούν βεβαιώσεις παρακολούθησης.

**Youth Festival: Οι νεανικές πρωτοβουλίες στο προσκήνιο Vol. 2**

Το φετινό Φεστιβάλ Νέων φιλοδοξεί να ενθαρρύνει τον διάλογο μεταξύ των νέων και οργανώσεων νεολαίας, να θίξει τα ζητήματα της ενίσχυσης της δημοκρατίας και της ενεργούς πολιτότητας των νέων, καθώς και να παρουσιάσει ιστορίες και δράσεις για θέματα όπως τα κοινωνικά δικαιώματα, η προσβασιμότητα και οι ευρωεκλογές.

**Γιατί να συμμετάσχετε;**

Θα έχετε τη δυνατότητα να:

* Αλληλεπιδράσετε με οργανώσεις που δραστηριοποιούνται στον τομέα της νεολαίας και να συνομιλήσετε με εκπροσώπους τους.
* Ενημερωθείτε για το πώς μπορείτε να συμμετάσχετε σε προγράμματα και δράσεις που προωθούν μια καλύτερη, πιο δίκαιη και βιώσιμη κοινωνία.
* Παρακολουθήσετε συζητήσεις με επαγγελματίες από τον τομέα της νεολαίας για θέματα προάσπισης της δημοκρατίας και προώθησης της ενεργούς πολιτότητας των νέων.
* Γνωρίσετε πρωτοβουλίες που σχεδιάστηκαν και υλοποιήθηκαν από νέους και νέες με στόχο τη θετική κοινωνική αλλαγή.

**Δείτε το teaser βίντεο του φεστιβάλ:**

<https://www.youtube.com/shorts/1lOPj5EfQpQ>

**Οι οργανώσεις που θα παραβρεθούν στο Φεστιβάλ**

Cool Crips / EU Youth Hub / Europe Direct / Hellenic Youth Participation / Inter Alia / JEF Greece / ΜΕΤΑδραση / Roes Cooperativa / Solidarity Now / ΕΛΙΞ / ΚΜΟΠ - Κέντρο Κοινωνικής Δράσης και Καινοτομίας / Οργάνωση Γη / ΟΡΙΖΟΝΤΕΣ - Δίκτυο Νέων Μεταναστευτικής Καταγωγής

**Δείτε το αναλυτικό πρόγραμμα του φεστιβάλ:**

<https://www.kmop.gr/wp-content/uploads/2024/04/youthfestival_agenda_v4.pdf>

**Τοποθεσία**

To Σεράφειο του Δήμου Αθηναίων βρίσκεται στη συμβολή των οδών Πειραιώς και Εχελιδών (Πέτρου Ράλλη) με εύκολη πρόσβαση για όλες και όλους.

Μετακινείστε με μέσα μαζικής μεταφοράς;

Στάση Κεραμεικός (Μετρό, Γραμμή 3) / 800 μέτρα απόσταση

Στάση Πετράλωνα (ΗΣΑΠ) / 800 μέτρα απόσταση

Στάση Κολυμβητήριο (Λεωφορεία: 049, 815 ,914)

Έρχεστε με το αυτοκίνητό σας;

<https://www.google.com/maps?ll=37.973415,23.707093&z=13&t=m&hl=en-US&gl=US&mapclient=embed&cid=954337481307119145>

100 θέσεις δωρεάν στάθμευσης

***Για περισσότερες πληροφορίες, μπορείτε να επικοινωνήσετε μαζί μας στο communication@kmop.org ή τηλεφωνικά στο 210-3637547.***